Klement II.

Klement II. (), rodným menom Suitger, gróf z Morslebenu a Hornburg, (* 1005, Hornburg, Nemecko – † 9. október 1047, Pesaro, Taliansko) bol 149. pápež katolíckej cirkvi od 25. decembra 1046 do svojej smrti 9. októbra 1047.

 Životopis 
Pochádzal zo šľachtickej rodiny v Sasku. V rokoch 1040 – 1046 bol biskupom v Bambergu.

Bol zvolený na návrh rímskeho kráľa Henricha III. po abdikácii Gregora VI. 20. decembra 1046. Henrich III. najprv chcel, aby bol zvolený hamburský arcibiskup Adalbert.. Bezprostredne po zvolení korunoval Henricha a jeho manželku Anežku z Poitou za rímskeho cisára a cisárovnú.

Toxikologické skúšky v roku 1959 preukázali v jeho pozostatkoch prítomnosť značného množstva prudko jedovatého oloveného cukru (octanu olovnatého). Je teda možné, že bol otrávený, ale vzhľadom na to, že súdobí liečitelia látku často používali pri liečbe (najmä u pohlavných chorôb a hnačiek), sa pápež mohol stať aj jednou z radu ich nechcených obetí.

 Literatúra 
 Karl Mittermaier, Die deutschen Päpste. Benedikt XVI. und seine deutschen Vorgänger,  2006
 John N.D. Kelly, Gran Dizionario Illustrato dei Papi, Casale Monferrato (AL),  Edizioni Piemme S.p.A., 1989, ISBN 88-384-1326-6

 Referencie 

 Iné projekty 

 Externé odkazy 
Klement II. na Enciclopedia Treccani
Opera Omnia dal Migne Patrologia Latina con indici analitici
 Clemens II. im Bamberger Dom
 „Die acht deutschen Päpste“ 

 Zdroj 

Kategória:Narodenia v 1005
Kategória:Úmrtia 9. októbra
Kategória:Úmrtia v 1047
Kategória:Nemeckí pápeži